Caspar Fincke

Caspar Fincke (født ca. 1584 i Schatzlar i Bøhmen, begravet 9. februar 1655 i Helsingør) var en tyskfødt 
smed som sannsynligvis kom til Danmark som ganske ung rundt 1600 i forbindelse med bygging på Kronborg slott. 
Her ble han lagt merke til av Christian IV og han ble utnevnt til hoffsmedmester 
etter å ha utført låser til flere av kongens slott. Fincke forble i hoffets tjeneste i mer enn 30 år.

På mange av sine arbeider etterlot han seg sitt kjennemerke i form av symbolene en nøkkel og en hammer over kors smidd inn i gitrene. 

Fincke var en selvbevisst person. I mesterverket fra 1619; gitteret til Christian IVs gravkapell i Roskilde domkirke satte han inn en inskripsjon i dørene:

Caspar Fincke bin ich benant
Dieser arbeit bin ich bekant

Fincke bodde det meste av livet i Helsingør. Han ligger begravet i fratergården i Vor Frue kloster i byen.

Arbeider 
 Vinduesgitter i Frederiksborg slottskirke
 Gitter i ringridderporten på Frederiksborg slott
 Gitteret til Christian IVs gravkapell, Roskilde domkirke
 Korgitteret i Århus domkirke
 Gitteret rundt plattformen på Rundetårn
 Gitter i Nyborg kirke
 Gitter i Valkendorf kapell i Sankt Knuds kirke i Odense
 Pengeblokk i Sankt Mariæ kirke i Helsingør
 Lysekrone i Græsted kirke

Referanser

Kilder
 
 Caspar Fincke i Dansk Biografisk leksikon

Danske kunstnere